CELEX: 22010D0051
Language: sl
Date: 2010-04-30 00:00:00
Title: Sklep Skupnega odbora EGP št. 51/2010 z dne 30. aprila 2010 o spremembi Priloge XIII (Promet) in Priloge XIV (Konkurenca) k Sporazumu EGP

15.7.2010   
            
            
               SL
            
            
               Uradni list Evropske unije
            
            
               L 181/19
            
         SKLEP SKUPNEGA ODBORA EGP
   št. 51/2010
   z dne 30. aprila 2010
   o spremembi Priloge XIII (Promet) in Priloge XIV (Konkurenca) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 33/2010 z dne 12. marca 2010 (1).
            
         
               (2)
            
            
               Priloga XIV k Sporazumu je bila spremenjena s Sklepom Skupnega odbora EGP št. 156/2006 z dne 8. decembra 2006 (2).
            
         
               (3)
            
            
               Uredbo Komisije (ES) št. 906/2009 z dne 28. septembra 2009 o uporabi člena 81(3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (3) je treba vključiti v Sporazum.
            
         
               (4)
            
            
               Uredba Komisije (ES) št. 823/2000 (4), ki je vključena v Sporazum, je prenehala veljati 25. aprila 2010, zato jo je treba v okviru Sporazuma razveljaviti –
            
         SKLENIL:
   Člen 1
   Za točko 10 (Uredba Sveta (EGS) št. 2988/74) Priloge XIII k Sporazumu se doda naslednja točka:
   
               „10a.
            
            
               
                  32009 R 0906: Uredba Komisije (ES) št. 906/2009 z dne 28. septembra 2009 o uporabi člena 81(3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (UL L 256, 29.9.2009, str. 31) (5).
            
         Člen 2
   Priloga XIV k Sporazumu se spremeni:
   Besedilo točke 11c (Uredba Komisije (ES) št. 823/2000) se nadomesti z naslednjim:
   
      „32009 R 0906: Uredba Komisije (ES) št. 906/2009 z dne 28. septembra 2009 o uporabi člena 81(3) Pogodbe za nekatere skupine sporazumov, sklepov in usklajenih ravnanj med prevozniki v linijskem prevozu po morju (konzorciji) (UL L 256, 29.9.2009, str. 31).
      V tem sporazumu se uporabljajo določbe Uredbe z naslednjo prilagoditvijo:
      v členu 1 se izraz ‚pristanišča Skupnosti‘ glasi ‚pristanišča na ozemlju, na katero se nanaša Sporazum EGP‘.“
   
   Člen 3
   Besedilo Uredbe (ES) št. 906/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6). Uporablja se od 26. aprila 2010.
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. aprila 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 143, 10.6.2010, str. 28.
   
      (2)  UL L 89, 29.3.2007, str. 31.
   
      (3)  UL L 256, 29.9.2009, str. 31.
   
      (4)  UL L 100, 20.4.2000, str. 24.
   
      (5)  Navedeno le v vednost. Za njeno uporabo glej Prilogo XIV o konkurenci.“
   
      (6)  Navedena ni nobena ustavna zahteva.